אנטוניו מוניוס מולינה

אנטוניו מוניוס מולינה (בספרדית: Antonio Muñoz Molina; נולד ב-10 בינואר 1956) הוא סופר ספרדי וחבר האקדמיה המלכותית הספרדית. מתגורר בעיר ניו יורק שבארצות הברית. ב-2004 ו-2005 כיהן כמנהל מכון סרוונטס בניו יורק. מוניוס מולינה נולד בעיר אובדה שבנפת חאאן (Jaén) אנדלוסיה. הוא למד היסטוריה באוניברסיטת גרנדה ועיתונאות במדריד. את כתיבתו הספרותית החל ב-1980. ב-1984 יצא לאור ספרו הראשון El Robinsón urbano, אוסף מאמרי עיתונות. הטורים שלו הופיעו בקביעות בעיתון אל פאיס הספרדי וביומון הגרמני די ולט. הרומן הראשון שלו "בֵאָטוּס אילֶה או מותו וחייו של משורר" פורסם ב-1986. הוא מתאר עיירה דמיונית בשם מג'ינה המבוססת על עיר הולדתו באנדלוסיה, ומופיעה ביצירותיו המאוחרות יותר. ב-1987 זכה בפרס הלאומי הספרדי לספרות עבור ספרו "החורף בליסבון", שהוא הומאז' (מחווה) לז'אנר של הסרט האפל ולמוזיקת ג'אז. על ספרו El jinete polaco, קיבל ב-1991 את פרס פלאנטה וב-1992 שוב את הפרס הלאומי לספרות. ספרו "ירח מלא", עליו זכה בפרס פמינה, הוא ספר מתח פסיכולוגי, על מפקח משטרה המנסה ללכוד סוטה שהתעלל בילדה ורצח אותה. בספרו "ספרד" (במקור: Sefarad) הוא שוזר זה בזה את סיפוריהם של פליטים ונרדפים בספרד ומחוצה לה, יחד עם זכרונותיו מעיירת הולדתו ואנשים שהכיר. חלקם אנשים מוכרים כמו פרנץ קפקא ופרימו לוי וחלקם אלמונים. הספר Beltenebros הוא סיפור אהבה וקנוניה פוליטית המתרחש במדריד אחרי מלחמת האזרחים. ספרו "בלעדיה", מתאר את חייו היומיומיים של שרטט בעיר חאאן, תוך התעמקות באינטריגות בחיי נישואיו. ב-2013 זכה מוניוס מולינה בפרס ירושלים והחליט לתרום את כספי הזכייה בפרס לעמותת “יד ביד” שעוסקת בחינוך יהודי־ערבי. רעייתו היא הסופרת והתסריטאית אלווירה לינדו. El Robinsón urbano, 1984. Diario de Nautilus, 1985. Beatus Ille, 1986. El invierno en Lisboa, 1987. Las otras vidas, 1988. Beltenebros, 1989. El jinete polaco, 1991. Los misterios de Madrid, 1992. Nada del otro mundo, 1993. El dueño del secreto, 1994. Las apariencias, 1995. Ardor guerrero, 1995. La huerta del Edén, 1996. Pura alegría, 1996. Plenilunio, 1997. Carlota Fainberg, 1999. En ausencia de Blanca, 2001. Sefarad, 2001. La vida por delante, 2002. Las ventanas de Manhattan, 2004 החורף בליסבון - תרגמה טל ניצן, הוצאת עם עובד, 1997 ירח מלא - תרגמה טל ניצן, הוצאת עם עובד, 1998 אשרי האיש - תרגמה טל ניצן, הוצאת עם עובד, 2001 ספרד - תרגמה פרידה פרס-דניאלי, הוצאת עם עובד, 2008 בלעדיה - תרגמה יערית טאובר, הוצאת כתר, 2010 הפרש הפולני - תרגמה טל ניצן, הוצאת עם עובד, 2013 כצל נטוי - תרגמה ליה נירגד, הוצאת מודן, 2017 אנטוניו מוניוס מולינה, פותחים ספר: בלעדיה, באתר הארץ, 12 בינואר 2011 אנטוניו מוניוס מולינה, הארץ של הסופרים | סיפורו של עיוורון כלכלי, באתר הארץ, 14 ביוני 2011 אנטוניו מוניוס מולינה, זיכרון מירושלים, באתר הארץ, 4 באפריל 2013 מדיה וקבצים בנושא אנטוניו מוניוס מולינה בוויקישיתוף אנטוניו מוניוס מולינה, ברשת החברתית פייסבוק אנטוניו מוניוס מולינה, ברשת החברתית אקס (טוויטר) אנטוניו מוניוס מולינה, ברשת החברתית Goodreads אנטוניו מוניוס מולינה (1956-), דף שער בספרייה הלאומית הספרים של אנטוניו מוניוס מולינה, באתר "סימניה" על אנטוניו מוניוס מולינה באתר עם עובד הפרק הראשון של הספר "ספרד" באתר עם עובד מיה סלע, הסופר הספרדי, אנטוניו מוניוס מולינה, מספר למה הוא אוהב לתעתע בין דמיון למציאות, באתר הארץ, 7 בינואר 2011 עינת טלמון, היהודי שבתוכם, שבת - מוסף מקור ראשון לתורה, ספרות הגות ואמנות, 15 בפברואר 2013 יניב מגל, ‏הסופר הספרדי, מולינה: "מה שנכתב נגד ישראל זה תעמולה", באתר גלובס, 20 במרץ 2013 אסתי סגל, ‏ריגוש ספרד, באתר גלובס, 28 ביולי 2008 עמר לחמנוביץ, יריד הדמדומים, באתר ישראל היום, 20 באוקטובר 2022 מרב יודילוביץ', פרס ירושלים לסופר הספרדי אנטוניו מולינה, באתר ynet, 7 בינואר 2013 מיה סלע, מולינה יתרום את כספי הפרס לעמותה יהודית־ערבית, באתר הארץ, 20 בפברואר 2013 ביקורת: מאת שירי לב-ארי, החדר שבו הזמן מתחיל ללכת, באתר הארץ, 3 במרץ 2002 ביקורת: אבנר שץ, אנוכי בסוף מערב, באתר הארץ, 31 באוגוסט 2008 דן לחמן, ספרד / אנטוניו מוניוס מולינה, באתר e-mago‏, 7 בפברואר 2011 ביקורת נועה לימונה, "בלעדיה" מאת אנטוניו מוניוס מולינה: בלנקה הכפולה, באתר הארץ, 2 בפברואר 2011 ניסים קלדרון, מי שמביט בי מאחור, באתר ynet, 17 באפריל 2011 ביקורת: עינת טלמון, מאה שנים של בדידות, הגרסה הספרדית, באתר הארץ, 2 בפברואר 2014 ביקורת: אריק גלסנר, "כצל נטוי": רומן של חקיין מוכשר, באתר ynet, 27 במאי 2017